RCD Mallorca

Real Club Deportivo Mallorca er en spansk fotballklubb fra Palma de Mallorca. Klubben ble grunnlagt 5. mars 1916.


== Historie ==
Klubben, som er Balearenes eldste, ble grunnlagt av Adolfo Vázquez i 1916. Han kalte klubben Junta Directiva del Alfonso XIII FBC etter Alfonso XII av Spania. Klubbens første kamp ble spilt på "Campo de Buenos Aires" i Palma de Mallorca mot FC Barcelona, en kamp Barcelona vant kampen 8-0. Året etter skiftet klubben navn til Real Sociedad Alfonso XIII, som forble navnet frem til 1931, da klubben, av politiske grunner, skiftet navn til Club Deportivo Mallorca. Samtidig som dette skjedde ble også klubbens nye stadion, Es Fortí, innviet. Senere bestemte ledelsen seg for å skifte stadionets navn til Lluís Sitjar, til ære for en av dem som var mest involvert i byggingen av stadionet tre år tidligere. Real ble lagt til i klubbnavnet i 1949.


== Stadion ==
Klubben spiller til daglig på ONO Estadi(tidligere Son Moix). Stadionanlegget har en kapasitet på 23 142 sitteplasser.
Klubben er allerede ferdig med nye planer om nytt stadion til tross for at Ono Estadi ble bygd så sent som i 1999. 
Det nye stadionet vil være det eneste av sitt slag i Spania, da det skal inneholde solcellepanel. Det vil ha 40 000 sitteplasser, noe som vil føre til større inntekter.


== Héctor Cúper-tiden ==
Héctor Cúper kom som trener i 97/98 sesongen og ledet RCD Mallorca, som før sesongen var dømt nord og ned av de fleste, til en meget bra 5.-plass og UEFA-cupplass. Sesongen (98/99) etter blir det en 3 plass og lagets beste plassering i La Liga noensinne, denne gangen endte de bare bak Real Madrid og FC Barcelona.
Denne gangen kronet de en strålende sesong med supercupseier mot Barca etter en 0-1 seier på Camp Nou i Barcelona og 2-1 på daværende Son Moix.
Senere spilte de en Recopa de Europa mot SS Lazio i Birmingham (England) det endte med et 2-1 tap, etter at Dani Garcia scoret for Mallorca mens Christian Vieri og Pavel Nedvěd scoret for Lazio.
Med Héctor Cúper bak roret som Mallorca-trener, hentet man inn spillere som Ariel Ibagaza og senere Juan Arango (2003, i Hector Cupers andre periode i klubben)som er blant de mest verdsatte spillerne og de viktigste spillerne for Mallorca per i dag.


== En ny tid med Luis Aragones ==
Sesongene fra 2000/01, 01/02 til og med 02/03 skulle bli meget minneverdige sesonger for Mallorca og Balearenes del. Det ble nemlig Mesterligaen-spill 01/02 sesongen etter at den tidligere spanske landslagssjefen Luis Aragones ledet sitt mannskap til den beste poengsummen Mallorca noen gang har fått i den øverste divisjonen med hele 71 poeng, som førte til den tidligere nevnte Mesterligadeltakelsen.
I gruppespillet ble Mallorca som forventet slått ut, men tredjeplassen i gruppa førte til at de fikk være med i UEFA-cupen. Der ble de slått ut av FC Slovan Liberec fra Tsjekkia i kvartfinalen med 5-2 sammenlagt.


== Spillerstall ==
Oppdatert 25. oktober 2022.


=== Utlånte spillere ===


== Meritter ==
Mallorca har spilt to Supercopas de España(spansk supercup). Den ene i 1998 mot Barcelona hvor Mallorca vant sammenlagt 3-1, senere i 2003 spilte de mot Real Madrid hvilket endte med tap. 
Klubben vant også Copa del Rey i 2003, da de slo Recrativo de Huelva 3-0 i finalen. Målskårere var Walter Pandiani (1) og Samuel Eto'o (2).
Man har til sammen hatt deltakelse i 3 copa del rey-finaler. Man har der 1-seier, og 2-tap.


== Datoer og tall ==
Sesonger i La liga: 20
Sesonger i Segunda Division (2 nivå i seriesystemet i Spania): 31
Flest scorede mål i en kamp: Mallorca 6 – 1 Athletic Club de Bilbao (Sesongen 98-99)
Beste plassering i La Liga: 3.-plass (sesongen 98-99 og 00-01)
Toppscorer gjennom tidene: Samuel Eto'o med 54 mål
Mest mål scoret i en sesong av en spiller: Diego Tristán med 18 mål (sesongen 99-00)
Keeper med færrest mål sluppet inn i løpet av en sesong: Carlos Angel Roa med 23 mål (sesongen 98-99)
Flest spilte kamper: Miguel Ángel Nadal med 249 kamper


== Kjente tidligere spillere ==


== Referanser ==


== Eksterne lenker ==
(en) Offisielt nettsted 
(en) RCD Mallorca – kategori av bilder, video eller lyd på Commons 
(en) Bilder av stadion ONO Estadi